नो पार्किंग में खड़े वाहनों को टो किया जुर्माना भी वसूला
एसएसपीस्वप्न शर्मा के आदेश पर ट्रैफिक पुलिस शहर में जगह-जगह वाहन चेकिंग नो पार्किंग जोन में खड़े वाहनों को लेकर अभियान चला रही है। इसी अभियान के तहत वीरवार को भी ट्रैफिक पुलिस ने नो पार्किंग क्षेत्र में खड़े वाहनों को टो किया और उन्हें वैन में डालकर ट्रैफिक कार्यालय ले गई। बाद में जुर्माना लगाकर उन्हें लौटाया गया।
शहर में ट्रैफिक समस्या के हल के लिए शहर की चार मुख्य सड़कों पर नो पार्किंग जोन बनाए गए हैं। इसके तहत इन सड़कों के किनारे बनी स्लिप रोड़ को भी नो पार्किंग घोषित किया गया है। ट्रैफिक पुलिस इंचार्ज गुरशरण सिंह, ट्रैफिक एजूकेशन सेल के हेड कांस्टेबल सुखराज सिंह, एसआई जगतार सिंह ने अपनी टीम के साथ बुधवार को नो पार्किंग रोड पर जागरुकता बोर्ड लगवाए। वहीं, वीरवार को ट्रैफिक पुलिस ने स्लिप रोड पर खड़े वाहनों को टो कर लिया। नियम तोड़ने वालों से वाहन मालिकों से मौके पर जुर्माना राशि भी भरवाई गई।
एक कार को टो कर ले जाती हुई टो वैन।
hin_Deva hin_Deva hin_Deva hin_Deva